Rikunarita-ORG/Wikinium huggingface dataset:
# Jume Gialle

| Jume Gialle |
| --- |
| 'U Jume Gialle a Lanzhou, 'a cetata cchiù 'mbortande ca se iacchije longhe 'u corse sue. |
| State |  Cine
 |
| Longhezze | 5,464 km
 |
| Purtate medie | 2,571 m³/s
 |
| Bacine idrografeche | 745,000 km²
 |
| Nasce | Bayan Kara Ula
 |
| Sfoce | Mar Gialle
 |
| Mappa del fiume |
|

'U **Jume Gialle** (ind'ô cenise: Carattere cenise semblifecate: 黄河; Carattere cenise tradizionale: 黃河; pinyin: *Huáng Hé*) jè 'u prengepále jume d'a Cine settendrionale e 'n'assolute 'u 2° d'u Paìse nnande 'u Jume Azzurre, cu 'na longhezze totale de cchiù o mène 5.464 km e 'nu bacine de raccolte granne cchiù o mène 745.000 km quadrate.

## Caratteristeche

'U Jume Gialle nàsce ind'à vanne nord d'a Cine a sud d'u Deserte d'u Gobi ind'à provinge d'u Qinghai da le mundagne **Kunlun**, canosciute c'u nome tibetane de *Ma Chu*.

Le assaje materiale giallastre ca 'u jume se puèrte co ssé non ge sonde otre ca sedimènde fertile accumugghiate da le acque duranne 'u percorse attraverse le ìrtechiane recupìrte de loess, giustifecanne accussì 'a nnumenazione de Jume Gialle.

Proprije pe' quèste sove particolaretata le acque d'u jume resultane assaje "pesànde" e cchijène cchijène de fanghe tande da fàce addevendà 'ô stesse assaje 'mbetuose e destruttive duranne le chiene staggionale.

## Affluènde

* Baihe (Jume Vianghe)
* Ejin (Jume Gnure)
* Jume Fen
* Jume Wei
* Jume Luo

## Gallerije d'immaggene

* 'U Jume Gialle 'nzign'e Xunhua, ind'ô Qinghai oriendale. Se pòte vidè 'u culure gialle de l'acque dovute a 'u loess
* Ponde de sckife a Jinan.
* 'A dighe de Liujiaxia.

## Otre pruggette

Altri progetti

* Uicchimedie Commons
* Uicchimedie Commons tène files multimediale sus **Jume Gialle**

|  |  |
| --- | --- |
| Condrolle de autorità | VIAF (EN) 244966404 · LCCN (EN) sh85149104 · GND (DE) 4025968-7 · BNE (ES) XX5266045 (data) · J9U (EN, HE) 987007531839705171 · NDL (EN, JA) 00630711 |
# Febbrare

**Febbrare** ète 'u seconde mese de l'anne d'u calendarije gregoriane, ète fatte normalmende da 28 sciurne, ma ogne quattr'anne le sciurne addevendene 29, quanne arrive l'anne bisestile. Stè jndr'à 'u prime stuezze de l'anne civile.
Ogne vote ca accumenze 'nu sechele pe vedè ce febbrare tène 28 o 29 sciurne s'adda dividere 'u numere de l'anne pe quattrecinde

**Febbrare** avene apprise a Scennare e apprime de Marze.

**Febbrare** tène, pe l'astrologe, 'u sole jndr'à l'Acquarije e spicce jndr'à le Pisce ma pe l'astronome accumenze cu 'u Capricorne e spicce cu l'Acquarije.

## Muttette

| Tarandìne | Tagliàne |
| --- | --- |
| Ci scennare o scennarèsce febbràre male pènze | Se gennaio non gennareggia, febbraio male pensa |
| Febbrare curt' e amàre;
e cci le ggiurne sue èvene tutte,
facève quagghiàre 'u vine jndr'à le vutte. | Febbraio corto e amaro;
e se i giorni suoi fossero tutti,
farebbe cagliare il vino nelle botti. |
| Febbrare:
ferm'a terre, ferm'u mare,
ferm'u core d'u marenare. | Febbraio:
ferma la terra, fermo il mare,
fermo il cuore del marinaio. |
| De Pasca Bufanìe, ogne ffèste pigghie vie.
Respònne Sand'Anduène: masckere e suènne.
Respònne i Canelòre: stoche ije angòre | Di Pasqua Epifania, ogni festa prende via.
Risponde Sant'Antonio: maschere e suoni
Risponde la Candelora: sto io ancora |

## Note